text: তথ্যপ্রযুক্তির ক্ষেত্রে যুগান্তকারী অগ্রগতি অর্জন করেছে বাংলাদেশ : শফিক চৌধুরী তথ্যপ্রযুক্তির ক্ষেত্রে যুগান্তকারী অগ্রগতি অর্জন করেছে বাংলাদেশ : শফিক চৌধুরী – বিশ্বনাথ নিউজ ২৪ ডট কম
  তথ্যপ্রযুক্তির ক্ষেত্রে যুগান্তকারী অগ্রগতি অর্জন করেছে বাংলাদেশ : শফিক চৌধুরী
  বিশ্বনাথ নিউজ ২৪ ডট কম :: সেপ্টেম্বর - ১১ - ২০১৭ | ১২: ২৬ পূর্বাহ্ণ | সংবাদটি 726 বার পঠিত
  গত শনিবার সন্ধ্যা সাড়ে ৭টায় উপশহরস্থ ইউকে বিজনেস সলিউশন সিলেট অফিসের কার্যক্রম উদ্বোধনকালে প্রধান অতিথির বক্তব্যে তিনি এ কথাগুলো বলেন।
  শফিক চৌধুরী বলেন, ইউকে বিজনেস সলিউশন একটি তথ্যপ্রযুক্তি নির্ভর ব্যবসা প্রতিষ্ঠান। যারা দেশে বসে বিদেশের মাটিতে বাংলাদেশের মানুষকে বিভিন্ন রকম সেবা প্রদান করছে। তাদের এ কার্যক্রম দেশের উন্নয়নে সুদূরপ্রসারী প্রভাব ফেলবে।
  তিনি আরো বলেন, বর্তমান বিশ্বে জনগণের ক্ষমতায়ন ও দারিদ্র্য দূরীকরণের অন্যতম হাতিয়ার তথ্যপ্রযুক্তি। এ হাতিয়ারকে ধারণ করে বাংলাদেশ প্রতিনিয়ত এগিয়ে যাচ্ছে। এর প্রমাণ ইউকে বিজনেস সলিউশন। তারা দেশে বসে বিদেশে অবস্থানরত প্রবাসীদের সেবা প্রদান করবেন। আমি তাদের এমন কার্যক্রমকে সাধুবাদ জানাই।
  অনুষ্ঠানের শুরুতেই শুভেচ্ছা বক্তব্য রাখেন ইউকে বিসনেজ সলিউশনের ভাইস চেয়ারম্যান ইকবাল হোসেন।
  মাহফুজুল ইসলাম চৌধুরীর পরিচালনায় উক্ত উদ্বোধনী অনুষ্ঠানে প্রতিষ্ঠানের কার্যক্রমের বিভিন্ন দিক তুলে ধরেন প্রতিষ্ঠানের চেয়ারম্যান মশরুর আলম চৌধুরী শামীম। -বিজ্ঞপ্তি